ועדת הפנים והגנת הסביבה, כנסת 19, פרוטוקול מספר 325, 2014-06-30 09:00

מירי רגב: בוקר טוב לכולם.

מירי רגב: אני מבקשת לפתוח את הדיון בסוגיית פינוי גבעת עמל.

מירי רגב: אני רוצה להגיד משהו לפתיחת הדיון.

מירי רגב: אני באמת עושה את הדיון הזה מתוך הרבה מאוד אמפתיה לתושבים, אבל באופן חד וחלק הודיע לי, גם היועץ המשפטי לוועדה, אין לכנסת מה לעשות בעניין הזה.

מירי רגב: נקודה.

מירי רגב: באופן עקרוני יש החלטה של בית המשפט ואנחנו לא פועלים כנגד או מקבלים החלטות כנגד החלטת בית המשפט.

מירי רגב: אני רוצה להגיד את זה גם לאיילת, משום שזה דיון שבאמת עשיתי אותו, הכנסתי אותו וזה לא יוכל להימשך ככה.

מירי רגב: אני לא יכולה לדון בנושא שבית המשפט קיבל החלטה.

מירי רגב: אני יכולה לדון בנושא שאומר שהפינוי נעשה באופן אלים, אז נביא את המשטרה ונבדוק למה הוא נעשה באופן אלים.

מירי רגב: אבל אני לא יכולה לדון נגד החלטת בית המשפט.

מירי רגב: אין, אני לא יכולה להחליף את בית המשפט, לא יכולה להחליף את עורכי הדין שלכם, אבל אני קיימתי את הדיון הזה, אני מבקשת שתציגו קצר את העניין ונראה במה אנחנו יכולים לסייע.

מירי רגב: אני מציעה שאו איילת תפתח.

איילת שקד: אני אפתח.

איילת שקד: יש כאן נציג גם של תשובה וגם של כוזהינוף?

מירי רגב: לא הגיעו, לא הם ולא הם.

<קריאה: לא הוזמנו.

מירי רגב: אל"ף, הוזמנו.

מירי רגב: לא להגיד ישר לא הוזמנו.

מירי רגב: הוזמנו.

איילת שקד: את הדברים הרגילים אנחנו מכירים, דיבר איתי אדם שרצה להציג נתונים חדשים על מי או מה.

איילת שקד: הוא נמצא פה?

איילת שקד: לא? טוב, אז בבקשה, רונית.

<רונית אלדובי: טוב, אז קודם כל אנחנו הרגשנו הבוקר בהרגשה של הקלה שנמנע אסון נוראי בשכונה שלנו.

<רונית אלדובי: אנחנו מוכנים להתפנות, אוקיי?

<רונית אלדובי: זאת אומרת אנשים מוכנים להתפנות בשכונה, אבל הצורה שהדבר הזה קורה, כשמעורבת המדינה ומעורבת העירייה בפרויקט הזה, זה דבר שפשוט לא יעלה על הדעת.

מירי רגב: מה זה לא יעלה על הדעת?

מירי רגב: תסבירי לי מה קורה.

מירי רגב: יש צו בית משפט לפינוי, מה לא יעלה על הדעת?

<רונית אלדובי: מדינת ישראל שלחה את התושבים האלה, אותנו, את ההורים שלנו ועוד אנשים שהיום נולדו, כלומר הם היו בני 65 - - -

איילת שקד: רונית, את הדברים האלה אנחנו מכירים, מה חדש?

<רונית אלדובי: סבבה.

<רונית אלדובי: המדינה שלחה אותנו, נכון?

<רונית אלדובי: אחת, המדינה שלחה אותנו לשם, אתם אמרתם את זה כבר בדיונים, למדינה יש מחויבות כלפינו?

מירי רגב: צר לי, כל הדברים האלה בית המשפט היה צריך לשקול אותם, לא אנחנו.

מירי רגב: בית המשפט שקל אותם ובית המשפט החליט לפנות אתכם.

מירי רגב: נקודה.

מירי רגב: עכשיו מה אתם רוצים מהכנסת?

מירי רגב: אנחנו לא יכולים לפעול נגד בית המשפט.

מירי רגב: זה יהיה הדיון האחרון שאני מקיימת על גבעת עמל, אני מודיעה לכם את זה וגם לאיילת.

מירי רגב: אני לא יכולה לכנס ועדה בלי לתת שום המלצות.

מירי רגב: הכנסת לא עובדת ככה.

<יוסי כהן: יש אפשרות שהכנסת, לפי הצדק, כשהיא הגיעה לזה וראתה את זה, החוק הוא דבר אחד - - -

מירי רגב: לא, לא.

מירי רגב: הכנסת, גם אם היא ראתה צדק, בית המשפט קבע.

מירי רגב: מרגע שבית המשפט קבע הכנסת לא יכולה להתערב בהליכי בית המשפט.

<רונית אלדובי: אז אנחנו רוצים לחזור בקצרה על מה שנאמר פה בכל הדיונים.

<רונית אלדובי: דבר ראשון אמרו פה בוועדה הזאת שהמדינה הפקירה אותנו, הפקירה את האזרחים שלה, תושבי גבעת עמל.

<רונית אלדובי: המדינה שלחה אותנו במלחמת השחרור והמדינה הפקירה אותנו, זה נאמר פה בוועדה.

<רונית אלדובי: שתיים, בוועדה נאמר פה שהמערכת המשפטית, בבואה לדון בנושא גבעת עמל מוגבלת והיא לא יכולה לספק פתרון ראוי, מוסרי וצודק לתושבי גבעת עמל.

<רונית אלדובי: זה נאמר פה בוועדה.

<רונית אלדובי: אנחנו אומרים שמסד החוק, עליו מתבסס בית המשפט, בהחלטותיו, אינו מסדיר כהלכה את מעמדם של אזרחים רבים במדינה בעלי רקע היסטורי דומה - - -

מירי רגב: רונית, תקשיבי, חבל על הזמן.

מירי רגב: תקשיבי, הדיון שלנו מאוד קצר, ב-9 וחצי איילת צריכה ללכת וברבע ל-10 אני צריכה ללכת.

מירי רגב: כל מה שקשור בהחלטת בית המשפט, אין לי אישור לדון בזה.

מירי רגב: אין לכנסת אישור לדון בזה.

מירי רגב: תבינו.

<רונית אלדובי: לא דיברנו על החלטת בית המשפט, דיברנו עכשיו על זה ש - - -

<יוסי כהן: מה קדימה, עם שאר המשפחות?

מירי רגב: פינוי שלכם.

<רונית אלדובי: רגע, אנחנו - - -

<יוסי כהן: מה עם שאר המשפחות?

מירי רגב: לא יודעת.

<רונית אלדובי: אנחנו דיברנו על זה - - -

מירי רגב: פינוי שלכם.

מירי רגב: נתנו לכם כסף פיצוי וזהו.

<יוסי כהן: לא נתנו.

<קריאה: לא נתנו כסף והמדינה היא זאת שגלגלה את הכדור למגרש של תשובה.

<רונית אלדובי: שנייה.

<רונית אלדובי: שוב פעם, אתם אמרתם פה שמערכת בתי המשפט לא יכולה לתת מענה צודק ושאין חקיקה.

מירי רגב: לא, לא, חבל שאת מקריאה את מה שהיה פה, כי הוא לא רלוונטי לטובת העניין.

מירי רגב: מי אתם שנמצאים פה?

<איגי פז: משרד המשפטים.

<קריאה: מירי, אני יכולה להגיד משהו?

מירי רגב: לא, אתם אומרים דברים שחבל, לא יקדמו אותנו לשום מקום.

איילת שקד: בואו נשמע את העירייה.

מירי רגב: לא יודעת מה הם רוצים, הם רוצים לשנות את החלטת בית המשפט ואני לא יכולה לשנות את החלטת בית המשפט.

<רונית אלדובי: עוד דבר אחרון אחרון.

<רונית אלדובי: לעירייה יש בעלות של 12% בפרויקט, נודע לנו שיש הסדר חסוי ועלום בין העירייה לבין היזמים, שמסדיר את אופן ההתקזזות של העירייה בעלויות הפינוי.

<רונית אלדובי: ברגע שמסתיים פינוי גבעת עמל, הפינוי הזה שקורה עכשיו, הם מוציאים חשבונית, יש הסדר עלום כזה.

<רונית אלדובי: אנחנו לא ראינו את ההסדר הזה.

<רונית אלדובי: האם ההסדר הזה נעשה בתום לב?

<רונית אלדובי: האם הוא משרת את האינטרס - - -

מירי רגב: מה זה רלוונטי?

<רונית אלדובי: כרגע הפינויים שקורים, העירייה זורקת אותנו, היא מינתה בהסדר העלום הזה - - -

מירי רגב: סליחה רגע, היועץ המשפטי רוצה להגיד משהו.

<תומר רוזנר: אני חושבת שכדאי שהתושבים ינצלו את הדיון שהוועדה כינסה לטובתם כדי - - -

<רונית אלדובי: כדי שנגיד שאנחנו רוצים למות?

מירי רגב: לא, רונית.

מירי רגב: זה לא יעזור.

<רונית אלדובי: למות, למות.

<רונית אלדובי: אוקיי, למות.

מירי רגב: זה לא יעזור.

מירי רגב: אני רוצה לעזור לכם, אבל זה לא יעזור.

<תומר רוזנר: כדי לומר אם יש בעיה פרקטית, ספציפית, מיוחדת שצריך לטפל בה.

<תומר רוזנר: עכשיו יש החלטה מסוימת של בית משפט שהיא החלטה כאן, אני לא יודע, סופית כנראה, שקובעת שצריך לפנות.

<תומר רוזנר: האם יש בעיה?

<תומר רוזנר: האם הפינוי נעשה בדרך אכזרית?

<תומר רוזנר: האם, לא יודע מה, לא שילמו את הפיצויים שצריכים לשלם?

<תומר רוזנר: יש בעיה מסוימת שצריך לטפל בה, לא העניין העקרוני של הפינוי וההסדר שקבע בית המשפט יכול לבוא לדיון כאן.

<תומר רוזנר: אם יש בעיה מסוימת ביישום של ההסדר.

<עידן פינק: הבעיה היא מאוד ברורה, המדינה, העירייה נתנה למפנים, ליזמים, אחוזי בנייה בשביל לפנות כמו שצריך את התושבים והם לא עושים את זה.

<עידן פינק: פשוט מאוד.

<עידן פינק: הם לא - - - כמו שצריך.

<רונית אלדובי: קורה דבר אכזרי, קורה דבר אכזרי - - -

מירי רגב: אי אפשר להבין ביחד.

<עידן פינק: הם לא נותנים פיצויים כמו שצריך.

<עידן פינק: יש לו 1,200 יחידות דיור, הוא לא מוכן לתת להם פיצוי.

מירי רגב: אבל זה נשמע בבית המשפט.

<עידן פינק: אבל בית משפט לא מוסמך לדון בזה.

<עידן פינק: בית המשפט דן בנושא של הדור השני והשלישי, שמלכתחילה לא היה להם בעלות על הקרקע, לכן הוא לא מוסמך.

<עידן פינק: בית המשפט לא היה מוסמך לבדוק האם היזם משלם פיצויים כמו שצריך.

<עידן פינק: עורך הדין בא לבית המשפט, אומר לו 'סליחה, האנשים האלה לא לפי חוק על הקרקע', בית המשפט מסתכל, אומר 'אוקיי, דור שני, לא הייתם פה בשנות ה-50, בבקשה תצאו'.

<עידן פינק: בית המשפט בכלל לא מסתכל, לא על הפיצויים, לא על הצדק, לא מה המדינה - - -

<רונית אלדובי: לא על אחוזי הבנייה שהם קיבלו.

<ליאורה רצבי: אני יכולה לדבר כמה מילים?

מירי רגב: תדברי, נראה לי שאנחנו רק נדבר פה.

<ליאורה רצבי: אני מבין הוותיקים.

<ליאורה רצבי: אנחנו בשכונה לא פלשנו, לקחו לנו בתים עם דמי מפתח והביאו אותנו לגבעת עמל.

<ליאורה רצבי: אף אחד לא מקשיב לי.

מירי רגב: תקשיבי רגע, גברתי, אתם קיבלתם את הפיצויים או לא?

<רונית אלדובי: לא, התשובה היא לא.

<רונית אלדובי: הם לא מוכנים לפצות.

<קריאה: הם מסתובבים לנו עם שוטרים בבתים כרגע.

איילת שקד: מירי, יש לי שאלה לנציג העירייה.

איילת שקד: מי נציג העירייה?

<אלי לוי: אני.

<רונית אלדובי: נעים מאוד, נעים מאוד, אנחנו רוצים לפגוש אותך, אתה מנהל את הפינויים שלנו.

<רונית אלדובי: אתה מנהל את הפינויים.

<אלי לוי: אני לא מנהל שום פינוי.

איילת שקד: אלי, מה התפקיד שלך בעירייה?

<אלי לוי: אני מנהל אגף הנכסים.

<רונית אלדובי: איפה ההסדר הזה?

מירי רגב: היה הסדר שהתושבים יקבלו פיצויים.

מירי רגב: האם הם קיבלו את הפיצויים?

<אלי לוי: גברתי, אני לא יודע על הסדר של דיירים שמקבלים פיצויים, אנחנו קבענו את העיקרון שאף דייר לא יפונה אלא בהסכמה או דרך פסק דין של בית משפט, שהוא יכריע באיזה תנאים ואיך יפונה.

<אלי לוי: למרות שניתנו הרבה פסקי דין לפינויים עד היום אני חושב שהמציאות מוכיחה שעד היום שום דייר לא פונה שלא בתשלום כלשהו.

<אלי לוי: הוויכוח - - -

<עידן פינק: גם 5 שקלים זה תשלום.

<אלי לוי: הוויכוח העקרוני הוא בסופו של דבר כמה וזה ויכוח לגיטימי.

מירי רגב: מי קבע כמה?

<אלי לוי: בית המשפט קובע כמה - - -

מירי רגב: בית המשפט קבע כמה.

<אלי לוי: אנחנו לא קובעים.

<אלי לוי: אנחנו בכלל לא מעורבים בנושא הזה, לא בדיונים המשפטיים ולא בדיונים - - -

<רונית אלדובי: אנחנו שמענו על סכום איקס שהעירייה צריכה לשלם.

<רונית אלדובי: סכום איקס אחד, שכתוב שחור על גבי לבן.

מירי רגב: למה את צריכה לשמוע?

מירי רגב: בית המשפט קבע, זה צריך להיות כתוב.

מירי רגב: למה את צריכה לשמוע?

<אלי לוי: אנחנו לא מתערבים בהליך המשפטי, הוא בכלל לא נעשה דרך העירייה, הוא נעשה בין היזם - - -

מירי רגב: אני רוצה רגע להבין.

מירי רגב: כמה מפונים יש כרגע- - - כמה אנשים צריכים להתפנות כרגע בגבעת עמל?

<אלי לוי: אני לא יודע, גברתי.

<קריאה: 70 איש.

<רונית אלדובי: 18 משפחות.

איילת שקד: 18 השבוע?

<אלי לוי: יש לי בעיה עם הנושא של המספרים - - -

איילת שקד: כולם תשובה, או גם כוזהינוף?

<קריאה: כולם תשובה.

מירי רגב: שנייה, זה לא משנה מה זה.

<אלי לוי: לי יש בעיה איך מחשבים, האם מחשבים לפי אדם או לפי משפחה.

<אלי לוי: גם משפחה שמחולקת בתוכה לעשרה, כולל הנין והנכד, הם נחשבים כ - - - בספירה הכללית מדברים על משהו כמו 70 איש שאמורים להתפנות ואני אומר וחוזר עיריית תל אביב תדאג ותפעל שאף אחד לא יפונה בכוח שלא דרך בית משפט ולא דרך הסדר הוגן.

<אלי לוי: זה מה שאנחנו יכולים לעשות.

איילת שקד: אוקיי, אלי, תקשיב.

איילת שקד: יש שם שתי קבוצות, קבוצה ששייכת היום לתשובה וקבוצה ששייכת לכוזהינוף.

איילת שקד: הקבוצה ששייכת לתשובה, 18 משפחות, היו צריכות להתפנות היום, זה נדחה בכמה ימים.

איילת שקד: הוא לא הגיע איתם עדיין לסיכום.

<אלי לוי: לא, גברתי, אני חייב לעדכן אותך.

מירי רגב: אז בבקשה תעדכן את הוועדה.

<אלי לוי: אני יודע שהיה ניסיון דרך בית משפט לעכב את הפינוי ובית המשפט דחה את זה בשבוע שעבר.

איילת שקד: נכון.

<אלי לוי: ולמרות זאת אני אומר לך, היזם, כפי שאני יודע, אני לא יושב איתו - - -

מירי רגב: איזה יזם?

איילת שקד: זה תשובה.

<אלי לוי: ישב איתם במהלך כל השבוע בניסיון להגיע - - -

איילת שקד: נכון.

<רונית אלדובי: שקר.

איילת שקד: למה?

איילת שקד: הוא ישב איתך, רונית.

מירי רגב: רגע, חבר'ה, באמת נו.

<אלי לוי: אני מודה ומתוודה, אני לא יודע, אני יודע ממה שנאמר לי שישבו איתם, כולל אתמול בלילה.

<אלי לוי: בעשרה ל-11 אתמול בלילה הודיעו שהפינוי לא יתבצע - - -

<רונית אלדובי: לא יתבצע כי אנשים הולכים למות, למות.

מירי רגב: סליחה רגע, אתם רוצים לבוא לדבר פה?

מירי רגב: למה אתם לא מעורבים במשא ומתן?

<אלי לוי: מכיוון שזו סוגיה שמתקיימת בין היזם, שהוא הבעלים - - -

מירי רגב: רגע, אתם לא מקבלים כלום?

<אלי לוי: אני אסביר, גברתי.

<אלי לוי: שהוא מחויב בפינוי של כל גבעת עמל והוא מחויב גם בתשלום למי שמגיע, הוא גם מחויב על פי הסכם 61 למי שמגיע באותו הסכם והוא מבצע את הפעילות - - -

מירי רגב: סליחה רגע.

מירי רגב: עיריית תל אביב מקבלת המון זכויות על השטח הזה.

איילת שקד: וגם נותנת, נותנת היתרי בנייה ונותנת זכויות בנייה ליזמים.

מירי רגב: אני שואלת שאלה פשוטה, למה עיריית תל אביב לא מעורבת במשא ומתן הזה?

מירי רגב: אוקיי, יש החלטת בית המשפט, הודעתי פה בתחילת הדיון, אני לא מתערבת בהחלטות בית המשפט.

<יוסי כהן: יש עוד מהמשפחות חוץ מזה.

<יוסי כהן: יש - - -

איילת שקד: יוסי, אתכם אנחנו שמענו, תנו לשמוע רגע את אלי.

<יוסי כהן: מה עם כל השאר?

מירי רגב: אני שואלת למה עיריית תל אביב לא יושבת עם פורום של - - - הרי זו שכונה שלכם, היא בוחרת בכם, לא בוחרת בכם, אתם מחויבים לתושבי עיריית תל אביב, לא רק למסתננים שם שבדרום תל אביב, ראש העיר מחויב גם לתושבים אזרחים רגילים במדינה הזאת.

מירי רגב: למה הוא לא יושב עם התושבים בגבעת עמל, יחד איתכם, יחד עם תשובה, יחד עם הנציג השני, יושבים כולם ביחד ומנסים להגיע לפשרה?

מירי רגב: הרי גם אתם וגם אנחנו וגם ועד השכונה וכל התושבים לא יילכו נגד פסק דין.

מירי רגב: אם הם יילכו זאת בעיה שלהם.

<רונית אלדובי: מוכנים להתפנות.

<אלי לוי: תראי, אני חייב לומר שעיריית תל אביב לא יכולה להיות השופט בעניין הזה.

מירי רגב: נכון, היא לא אמורה להיות שופט.

<אלי לוי: יש בית משפט, יש תהליך משפטי שכבר התקיים בבית המשפט העליון.

<אלי לוי: עיריית תל אביב לא יכולה להיות מעל כל התהליכים האלה ומעל כל - - -

מירי רגב: לא, אבל היא יכולה להיות מעורבת.

<רונית אלדובי: יש לה אחריות.

<אלי לוי: אני אומר לך, אין לי ספק - - -

מירי רגב: הרי מה יקרה?

מירי רגב: אם אנשים חס וחלילה מחר בבוקר ייהרגו שם, או יקרה משהו, אסון?

מירי רגב: הרי מה יגיד ראש העירייה?

מירי רגב: אנחנו הרי מכירים את רון חולדאי, לא מאתמול.

<אלי לוי: העובדה שאי אפשר לחלוק עליה, שמשנות ה-80 מתקיימים פינויים בהסכמה וכל הפינויים שנעשו משנות ה-80 עד היום בוצעו בתשלום, כשהגיעו בסוף להסכמה.

<אלי לוי: העניין הוא תמיד עומק הכיס, עומק הכיס שכל אחד רוצה למלא אותו - - -

איילת שקד: אבל כוזהינוף - - -

<רונית אלדובי: מה זה למלא - - -

מירי רגב: סליחה, אני אוציא את כולכם מפה כדי לקיים דיון ענייני בעניין שלכם.

איילת שקד: אלי, אתה צודק, העניין זה הסכום.

איילת שקד: תן לי רגע.

איילת שקד: אתה צודק שזה כבר היה בערכאות של בית המשפט, אבל העירייה יכולה להפעיל לחץ על היזם ולא לתת לו היתרי בנייה אם הסכום לא יהיה סביר.

<אלי לוי: באמת, סליחה, אני רוצה להגיד לך, בשיא ההגינות - - -

דב חנין: או עוד היבט אחד, אדוני.

דב חנין: אדוני, לכם הרי יש חלק מהזכויות.

דב חנין: עכשיו אתה אומר בתי משפט, אנחנו לא מתווכחים על העניין של בתי המשפט, אבל בתי המשפט הם מעין שני צדדים, אתם בצד של חלק מבעלי הזכויות על הקרקע, יש כאן בעיה אנושית מאוד קשה, אתם כעירייה יכולים לבוא ולהגיד שהזכויות שלנו, אנחנו ניתן אותם לטובת הדיירים, הרי לכם יש מגדל שם, מגדל שלם - - -

<אלי לוי: אין לנו מגדל שלם.

דב חנין: יהיה לכם.

<אלי לוי: לא, אין לנו וגם לא יהיה לנו.

מירי רגב: רגע, מה הזכויות - - - דב, דב, למה לנו להתווכח?

מירי רגב: דב, בואו נבדוק איתם - - -

דב חנין: 12.5% - --

<אלי לוי: מפוזרים.

דב חנין: בסדר.

דב חנין: 12.5%, תנו להם ופתרתם את הבעיה.

<אלי לוי: זה נשמע מאוד יפה, נשמע מאוד יפה, רמת ה - - -

מירי רגב: שנייה רגע, מה הזכויות של תל אביב במתחם?

דב חנין: 12.5%.

<אלי לוי: גברתי, אני אסביר.

<אלי לוי: קודם כל לעיריית תל אביב יש 12.5%, משהו שמדבר על משהו כמו 50 יחידות, קרקע ל-50-60 יחידות דיור.

<אלי לוי: עם כל הכבוד, עיריית תל אביב בשיטה הזאת, אז אנחנו נשלם במקום כל היזמים בתל אביב ואנחנו נקל על כולם ויפנו.

<אלי לוי: זה מאוד פופוליסטי, מאוד קל, מאוד פשוט לעשות אותו, אבל זו לא מטרתה של עיריית תל אביב.

<אלי לוי: עיריית תל אביב בתכנית הזאת, באמת יש לה כמה יחידות כלכליות שאמורות לשמש אותה כדי לקדם את מטרות העירייה.

<אלי לוי: אנחנו, במקום המדינה, עושים הרבה פעולות בנושא של דיור בר השגה, שאף אחד לא עושה ואנחנו נותנים מענה.

<רונית אלדובי: מטרת העירייה היא לדאוג לתושבים שלה.

<קריאה: משפחות מזרחיות גם גרות בתל אביב.

<קריאה: יש גם משפחות מזרחיות בתל אביב.

מירי רגב: לא נתקדם ככה.

<אלי לוי: אנחנו לא ניתן מענה במקום יזמים שזאת המטלה שלהם.

<עידן פינק: אבל אתם מטילים עליהם מטלה ולא מוודאים שהם מקיימים אותה כמו שצריך.

<עידן פינק: תשלום זה גם 5 שקלים.

<עידן פינק: תוודא שהם מפצים אותם כמו שצריך.

<עידן פינק: אף אחד לא רוצה לעשות פה מיליונים, רוצים בסך הכול דירה, זה הכול.

<אלי לוי: - - - אני אגיד את מה שאני צריך לומר.

מירי רגב: גובה הפיצוי - - -

<אלי לוי: לא אנחנו קובעים אותו.

מירי רגב: נקבע על ידי בית המשפט.

<קריאה: לא נכון.

<אלי לוי: אנחנו הולכים לתהליך - - -

מירי רגב: מי קבע את גובה הפיצוי?

<עידן פינק: בחוזה כתוב דירה תמורת דירה, זה הכול.

<עידן פינק: זה כל מה שהם רוצים, דירה תמורת דירה, שהם לא יילכו לרחוב.

מירי רגב: מי כתב - - -

<עידן פינק: מדינת ישראל כתבה דירה תמורת דירה.

מירי רגב: מי במדינת ישראל כתב?

<עידן פינק: אבל האחריות עליה.

מירי רגב: שנייה רגע, מה בית המשפט קבע בעניין של גבעת עמל?

<איגי פז: חשוב אולי להדגיש שמה שנאמר פה, דירה תמורת דירה, זה רק לגבי מבנים שנבנו עד שנעת 61'.

<רונית אלדובי: אבל גם את זה הם לא נותנים.

<רונית אלדובי: כי הם אומרים שאם הדור הזה נפטר הם לא נותנים.

<רונית אלדובי: אז גם זה מתנה לתשובה, או לעירייה.

<איגי פז: אפשר שנייה לסיים?

<יוסי כהן: לא, יש פה עניין - - -

מירי רגב: סליחה רגע, אתה רוצה פתרון?

מירי רגב: אני לא אעשה עוד דיון על גבעת עמל.

<יוסי כהן: אני רוצה פתרון - - -

מירי רגב: אז שקט, אני לא רוצה עכשיו לשמוע אותך.

מירי רגב: אני מבקשת לדעת ממך מה בית המשפט קיבל החלטה?

<איגי פז: ההסכם משנת 61' בעצם צילם את המצב בשטח.

<איגי פז: הדירה תמורת דירה זה לגבי מבנים שנבנו עד שנת 61', כל המבנים האלה, שפסק הדין מדבר עליהם, בית המשפט קבע בפירוש שהם נבנו אחרי שנת 61' ולכן ההסכם הזה הוא לא רלוונטי לגביהם.

<איגי פז: מה שכן רלוונטי לגביהם, בית המשפט קבע שהם שם בתור ברי רשות, וברגע שהוגשו נגדם התביעות הם הפסיקו להיות ברי רשות ולכן בית המשפט עשה חישוב בפסק דין של ריבה ניב וקבע לגבי כל משפחה מה סכום הפיצוי שמגיע לה.

<איגי פז: הוא הוסיף לזה עוד עלות העברה, עלות הקמת המבנה, הוריד מזה דמי שימוש וקבע את גובה הפיצוי.

<רונית אלדובי: ויצא שאנחנו חייבים.

<רונית אלדובי: אתה יודע שאנחנו חייבים?

<אלי לוי: לא, לא הייתה אף משפחה שפונתה עד היום ו - - -

<רונית אלדובי: אם אתה אומר שזה על הדירות לפני 61' למה גם על זה הם לא נותנים?

<רונית אלדובי: כי הם אומרים שמי שגר שם נפטר וגם על זה הם לא נותנים.

<רונית אלדובי: אז גם את זה נותנים מתנה לתשובה ולכוזהינוף?

איילת שקד: אלי, אני רוצה להגיד לך משהו.

איילת שקד: התקשר אליי מישהו מהמעורבים בעסקה בשבוע שעבר ואמר לי שהרווח של היזם זה 250 מיליון שקל.

<אלי לוי: האמת - --

<רונית אלדובי: הרבה יותר, 3.6 מיליארד.

מירי רגב: אבל למה בדיוק מעניין - - -

<אלי לוי: אני לא יודע בכמה הוא קנה, אני לא יודע מה המחויבויות שלו, אני לא יודע כמה הוא ישלם - - -

מירי רגב: הוא יודע לבצע החלטות בית המשפט.

<אלי לוי: קשה מאוד לזרוק סכומים באוויר כשאין לך נתונים כדי להשוות.

<קריאה: כולם פה כמו רובוטים, יש פה בני אדם.

מירי רגב: זה בית המשפט היה צריך לקבוע.

<רונית אלדובי: אבל הוא לא מוסמך, בית משפט לא מוסמך לקבוע.

<אלי לוי: רק הוא מוסמך לקבוע.

<אלי לוי: רק בית המשפט - - -

<רונית אלדובי: אבל בית משפט לא יכול להסתכל על דור שני.

דב חנין: סליחה רגע, גברתי היושבת ראש, אני מציע שאנחנו נמקד את הדיון הזה במה שאנחנו כוועדה של הכנסת יכולים לעשות.

דב חנין: בצדק את אומרת, אנחנו לא בית משפט, והאמת היא שאני גם לא בא כרגע במקום הזה בטענות לבית המפשט.

דב חנין: בית המשפט פועל לפי חוק.

דב חנין: בחוק יש לנו לאקונה, במדינת ישראל קרה מצב, אגב לא רק במדינת עמל, שהמדינה שלחה אנשים לכל מיני מקומות, חלק ב-1948, 1949 - - -

מירי רגב: זה גם לגבעת עמל, גם לפריפריה וגם לאיו"ש.

מירי רגב: זה נכון לכול.

דב חנין: נכון.

דב חנין: לאיו"ש לא שלחו ב-48'-49'.

<קריאה: רק בקיבוצים אין בעיה.

דב חנין: אבל מי ששלחו אותו לגליל או לנגב, כמו המשפחה שלי - - -

מירי רגב: או לאיו"ש.

דב חנין: לאיו"ש לא שלחו ב-48', גברתי.

מירי רגב: שלחו, שלחו, מ-48' שלחו, לאורך כל ההיסטוריה.

דב חנין: בכל מקרה, מה שאני יודע, שב -48' שלחו לגליל ולנגב, ומי ששלחו אותו לגליל ולנגב, הסדירו את הזכויות שלו.

דב חנין: אף אחד לא בא היום לאיזה שהוא קיבוץ או מושב ואומרים להם 'מה אתם עושים פה?

דב חנין: תלכו מפה.

דב חנין: אנחנו נסלק אתכם'.

<קריאה: להיפך, יש בנים ממשיכים, יש זה.

דב חנין: יפה.

דב חנין: לכן הסוגיה הזו של גבעת עמל, כמו כפר שלם, לא הוסדרה בצורה הזאת והיום האנשים האלה, שנמצאים פה והמשפחות שלהם שנמצאות מאחוריהם, הם קורבנות של המצב שאנחנו לא הסדרנו.

דב חנין: בית המשפט מסתכל על החוק, הוא אומר 'איפה כתוב שמגיע להם?' ובאמת לא כתוב שמגיע להם, אז הוא אומר שהם ברי רשות, לכן אני לא מתווכח עם בית המשפט.

דב חנין: השאלה שלנו היא שאלה של מדיניות, מה אני מציע ברמה המעשית.

דב חנין: עשינו בוועדה הזו, גברתי, ועוד כמה דיונים עם חבריי זבולון ואיילת, שישה דיונים, אני חושב שאנחנו יכולים היום להגיע לכמה מסקנות והמסקנות שלנו הן לא פסק דין של בית משפט, אני אומר את זה גם לכם, שתדעו, אנחנו לא בית משפט, אנחנו גורם ציבורי שיכול להביע עמדה של מדיניות.

דב חנין: הדבר הראשון שאני חושב שאנחנו צריכים להחליט, זה לקבל את העמדה שאומרת שמדינת ישראל, אנחנו לוקחים את האחריות, אנחנו נכשלנו בטיפול בסוגיה הזו.

דב חנין: נכשלנו בטיפול בסוגיה הזו כי יצרנו תוצאה שהיא תוצאה לא צודקת ולא סבירה.

דב חנין: לכן אנחנו פונים לרשויות המדינה, מרמת הממשלה, שרי הממשלה, משרדי הממשלה השונים - - -

מירי רגב: אוקיי, פנינו, הלאה.

דב חנין: יפה, פנינו אליהם כדי להתגייס לפתור את העניין.

דב חנין: אנחנו צריכים גם לפנות לעיריית תל אביב, אני פה הזכרתי את הזכויות של עיריית תל אביב בקרקע, 12.5%, אבל עיריית תל אביב בעצם נמצאת פה בשני כובעים ושני הכובעים האלה יכולים לסייע לפתרון, הם לא צריכים להיות מקור של בעיה.

דב חנין: מצד אחד יש לה אינטרס, ואני בעד שהיא תממש את האינטרס הזה לתועלת האינטרסים של העירייה והציבור.

דב חנין: 12.5% יש לה בקרקע, אז היא יכולה להיות גם חלק מהפתרון.

דב חנין: חוץ מזה עיריית תל אביב נתנה כל כך הרבה זכויות ליזמים - - -

<קריאה: על חשבון?

דב חנין: כדי לפתור את הבעיה.

דב חנין: מה שעיריית תל אביב היום צריכה לעשות זה פשוט להבטיח ששום דבר לא מתקדם בפועל, אתם הרי נתתם זכויות, אתם צריכים להגיד ליזמים היום 'הכול נעצר.

דב חנין: עד שהאנשים האלה לא מקבלים - - -

מירי רגב: אבל היינו שם, בחייך.

<קריאה: אבל הם לא עושים את זה.

מירי רגב: בחייך, דב, עיריית תל אביב לא מוכנה לעשות את זה.

<אלי לוי: עירייה יכולה?

<אלי לוי: - - - פסק דין ותב"ע מאושרת והיתר?

דב חנין: אדוני, אתה - - -

<אלי לוי: באמת נו.

<אלי לוי: אותנו לימדת שאנחנו צריכים ללכת על פי הדין והצדק בעניין הזה.

<רונית אלדובי: איפה הדין והצדק פה?

<רונית אלדובי: לא דין ולא צדק.

<אלי לוי: יש בית משפט - - -

<רונית אלדובי: אבל תסתכל על האנשים האלה, מה בית משפט?

<רונית אלדובי: אזרחים של המדינה הזו.

<קריאה: התושבים שלך.

<קריאה: אתה מחויב אליהם.

מירי רגב: תנו לדב לסיים.

דב חנין: אדוני, אני שומע שאתה איש מאוד רציני ומכיר היטב היטב את המערכת.

<אלי לוי: מכיר את המערכת.

דב חנין: ואתה כמוני יודע וכולנו מסביב לחדר הזה, לשולחן הזה, יודעים, שאם יש פרויקט בנייה בתל אביב ועיריית תל אביב לא רוצה אותו, מאיזה שהיא סיבה, הוא יתקשה מאוד להתקדם במציאות.

דב חנין: זה העולם האמיתי שאנחנו חיים בו.

דב חנין: אתה יודע את זה, אני יודע את זה וכולנו מסביב לשולחן יודעים את זה.

<אלי לוי: אני קצת מתקשה להסכים איתך בעניין הזה - - -

דב חנין: אני אומר, גם כאן במקרה הזה יש לכם גם את כל ההצדקה.

דב חנין: יש לכם במקרה הזה את כל ההצדקה, כי אתם הלכתם לקראת היזמים בשורה ארוכה של החלטות, לתת להם עוד תוספות ועוד תוספות ועוד תוספות כדי לפתור את הבעיה הזאת, והבעיה הזאת לא נפתרה.

דב חנין: עובדתית.

דב חנין: לכן עיריית תל אביב צריכה היום להעביר מסר ליזמים, מאוד מאוד ברור, אם לא תיפתר הבעיה של האנשים האלה, יהיה מאוד קשה להתקדם שם עם הבנייה.

דב חנין: אתה יודע כמוני שיזם צריך את העירייה בכל יום פעמיים, פעם בבוקר ופעם בערב, והעירייה צריכה להעביר את המסר הזה.

<רחל בוחניק: אז תסתכל לנו בעיניים ותגיד לנו שיכולים לזרוק ילדים וזקנים - - -

<רונית אלדובי: אנשים יכולים למות.

<רחל בוחניק: אנשים יכולים למות ולדרוס אותם.

דב חנין: אני רוצה לסיים.

דב חנין: הנקודה השלישית, אני מציע שאנחנו נמשיך לקדם את הצעת החוק שלנו, כי אני רואה - - -

מירי רגב: לא ראיתי אותה, דרך אגב, את הצעת החוק.

דב חנין: היא נמצאת, היא קיימת, אני חושב שאפילו חתמת עליה.

מירי רגב: כן?

מירי רגב: אני לא זוכרת את זה.

<קריאה: זה היה לפני הפגרה.

דב חנין: כן, לפני הפגרה.

דב חנין: אנחנו נמשיך לקדם את החוק הזה.

דב חנין: אני חושב עוד דבר, גברתי.

דב חנין: אני מציע שאנחנו נפנה למבקר המדינה כדי להכין דין וחשבון על כל מה שהתרחש בפרשת גבעת עמל - - -

מירי רגב: זה אין לי בעיה.

מירי רגב: לפנות למבקר המדינה אין בעיה, אבל הבעיה היא לא רק מבקר המדינה.

דב חנין: ואני מציע שגברתי תסמיך את הצוות בראשות חבר הכנסת כלפה להמשיך ולעקוב אחרי העניין ונפנה גם לכל הגורמים המעורבים, כולל היזמים, כולל משטרת ישראל.

דב חנין: דרך אגב, אני מודה למפקד המחוז על ההחלטה שלו לדחות את ה - - -

<קריאה: כן, זה היה נגמר הבוקר הזה באסון.

דב חנין: נכון.

דב חנין: ואנחנו צריכים לפנות לכל הגורמים ולהגיד להם את המסר הבא, אנחנו ככנסת לוקחים אחריות, אנחנו מתכוונים לטפל בנושא הזה ככל יכולתנו, במלוא הרצינות, וכל עוד אנחנו עושים את זה אנחנו מבקשים מכל הרשויות המעורבות לכבד את הכנסת, לכבד את עבודתה של הכנסת ולהימנע מצעדים חד צדדיים נמהרים שעלולים להסתיים בטרגדיה.

<יוסי כהן: אני רוצה מילה, בבקשה.

מירי רגב: בבקשה, כן.

<יוסי כהן: גבעת עמל זה לא רק ה-10 משפחות האלה, מה שיש להם עכשיו את פסק הדין, לשאר גבעת עמל אין פסק דין, אני רוצה שתחשבו איך מוצאים את הפתרון ולא שכל הזמן הוא יבוא לנו עם חרב על הצוואר.

<קריאה: הוא ומשפחת כוזהינוף, דרך אגב.

<יוסי כהן: אין פסק דין לשאר התושבים.

<יוסי כהן: לזה תיתנו פתרון.

<יוסי כהן: הוועדה שמיניתם לא עושה כלום, היא לא באה לשמוע אותנו, היא לא מקבלת - - -

מירי רגב: כבר באים בטענות על הוועדה?

<קריאה: לא, של אורי אריאל.

<קריאה: שאורי אריאל ביקש להקים, לא שלך.

<קריאה: אורי אריאל הקים ועדת חקירה שהיא לא מתקיימת.

<יוסי כהן: והפתרונות צריכים להיות פתרונות לתושבים, לא לאלה שיבואו בעתיד.

<יוסי כהן: הפתרונות של הוועדה צריכים לתת פתרונות לשאר התושבים החיים במקום.

<קריאה: הוועדה של אורי אריאל.

<יוסי כהן: לזה אתם צריכים לשים דגש, חובה.

מירי רגב: עוד מישהו רוצה לדבר?

מירי רגב: אני רוצה לסכם.

<ליאורה רצבי: דרך אגב, עיריית תל אביב.

<ליאורה רצבי: עיריית תל אביב בעצמה הביאה את המשפחה שלנו לגבעת עמל, לקחו לנו בית בדמי מפתח בסוף השוק, ברחוב - - -

<קריאה: זה כבר לא רלוונטי.

<קריאה: זה רלוונטי מאוד.

<ליאורה רצבי: זה רלוונטי מאוד, אם היית שומע אותו - - -

מירי רגב: תתחילו להתווכח ביניכם והדיון ייגמר.

<ליאורה רצבי: לקחו בית גדול בסוף השוק, לקחו מאמא שלי בית מאוד גדול, עם חצר מאוד גדולה.

<ליאורה רצבי: היום כל המשרדים של העירייה שמה, וזה היה בדמי מפתח שאבא שלי קנה, הוא נהרג ביפו, בהריסות של יפו, אצל הערבים, שהיו יורים משם, הם באו לאמא שלי, שהיא לא יודעת לקרוא ולכתוב, עם חמישה ילדים, וזרקו אותה בחדר של גמלים בגבעת עמל.

<ליאורה רצבי: היום הוא מתנער, 'עיריית תל אביב לא שייכת לזה'.

<ליאורה רצבי: עיריית תל אביב, יש לי את המכתב שלכם, עיריית תל אביב הביאה אותי בפירוש לשם, עם אמא שלי, לתוך חדר גמלים עם צריפים.

<ליאורה רצבי: וזה בית בדמי מפתח.

<דן בן צבי: סליחה שאיחרנו.

<דן בן צבי: הגעתי לבאר שבע במקום לירושלים.

<דן בן צבי: אני מבקש לומר כמה דברים מסודרים.

<דן בן צבי: יש התחייבות של המדינה כלפי גבעת עמל ב', הכפר הערבי - - -

מירי רגב: תפנה לבית המשפט.

<דן בן צבי: רק דקה.

<קריאה: זה כבר אמרנו, דני, אנחנו כבר אחרי זה.

<דן בן צבי: רק שנייה, אל תפריעו לי, תנו לי חמש דקות לבד.

מירי רגב: בבקשה.

<דן בן צבי: יש התחייבות של המדינה, עם הכרזה של בן גוריון, עם מזכיר המדינה שרף, עם התחייבות של עיריית תל אביב, לא לפנות את התושבים בגבעת עמל ב', בג'מוסין, כל זמן שלא ייתנו להם דיור חלופי אחר.

<דן בן צבי: זו ההתחייבות, זה היה הבסיס של ההתיישבות בגבעת עמל ב'.

<דן בן צבי: לדעתי גם הממשלה וגם ע יריית תל אביב מתנערת מהאחריות שהיא לקחה.

<דן בן צבי: כל זמן והממשלה, דהיינו המינהל, ודהיינו עיריית תל אביב, תתנער מהאחריות שיש לה כלפי גבעת עמל ב', יהיו כאן בעיות, מהומות, אסונות, ואני לא רוצה להמשיך בעניין.

<דן בן צבי: חבר הכנסת חנין הנכבד היה אתמול יחד עם חבר הכנסת הורוביץ וראה רק את האווירה וראה רק מה קורה שם.

<דן בן צבי: ואני מציע, גם לחברת הכנסת, יושבת ראש הוועדה, אני מאוד הייתי שמח שפעם אחת היית באה לשכונה ורואה מה קורה שם.

<דן בן צבי: זה דבר ראשון.

דב חנין: זה היה עלול להיגמר באסון.

<דן בן צבי: הדבר השני, עיריית תל אביב, סליחה, משחקת את המשחק מאחור.

<דן בן צבי: כשאתה פונה לעיריית תל אביב, וזה לא מהיום, ואלי לוי ידידי יודע ומכיר אותי היטב, עיריית תל אביב לא רוצה להיכנס לעניינים, כולל ראש העיר חולדאי.

<דן בן צבי: אני לא יודע אם זה בהשראת אגף הנכסים או לא באגף הנכסים, אבל אגף הנכסים ואלי לוי, בעוצמתו בעיריית תל אביב, היה יכול לפתור את כל הבעיות בגבעת עמל ב', אם רק היה רוצה.

<דן בן צבי: יש הסכמי פינוי בין עיריית תל אביב, בין אברמוביץ', בין תשובה, שעיריית תל אביב עומדת מאחור ומכתיבה מה צריך - - -

מירי רגב: אני חייבת לסיים.

מירי רגב: אני באמת עשיתי דיון דחוף בעניין הזה בשבילכם, תנו לי רגע לסכם.

<דן בן צבי: עכשיו אני רוצה להגיד רק שני דברים נוספים, רק דקה.

<דן בן צבי: יש בעיה של גבעת עמל ב', של השטחים של תשובה, שמחזיק 76% מהשטח, יש בעיה חדשה, בוערת, משפחת אברמוביץ', שטוענת שקנתה את הקרקע בשנת 35' ולא הראתה לי שטר מכר שהיא קנתה את האדמה הזאת, אבל בזמנו ב-48' הכול היה כנראה מותר, כולל הרשמתה בטאבו, לא רצתה מעולם לבנות בגבעת עמל ב'.

<דן בן צבי: מכרו את הקרקע הזאת בחודשיים האחרונים, מכרו את הקרקע הזאת שלא רצו לבנות עליה כל החיים, ואנחנו כתושבים שילמנו ארנונה ושילמנו מיסים, מכרו את זה לכוזהינוף - - -

מירי רגב: אני צריכה ללכת להצבעה, תנו לי רגע לסכם דברים, אני לא יכולה עכשיו להתעסק עם ה - - - הבנתי, לא ניתן לזה פתרון - - -

<דן בן צבי: שמעת על משפחת כוזהינוף?

<קריאה: אנחנו חייבים פתרון.

<קריאה: חייבים.

מירי רגב: הפתרון הוא לא דרכנו.

<ליאורה רצבי: שמעת על משפחת כוזהינוף?

<קריאה: דרככם, אתם חברי הכנסת שלנו.

מירי רגב: חברים, אנחנו לא מחליפים את בית המשפט.

<קריאה: אבל לא כולם בית המשפט.

מירי רגב: הבנתי.

מירי רגב: הבנתי.

מירי רגב: בגלל זה אני עושה את הדיון עכשיו, הבנתי, די.

מירי רגב: אחת, אנחנו לא מחליפים את החלטת בית המשפט, בכל מקום שבית המשפט נתן החלטה, יש לקיים את החלטת בית המשפט.

מירי רגב: נקודה.

מירי רגב: שתיים, המשטרה נמצאת פה, אני מבקשת שכל הפינויים יהיו פינויים לא אלימים, פינויים ב - - -

<קריאה: ככל האפשר בהסכמה.

מירי רגב: כן, בהסכמה ככל האפשר.

<רונית אלדובי: אם אפשר כשהם מתאבדים, תבואו לכבד אותם.

מירי רגב: שתיים, זה מה שאני מבקשת מהמשטרה.

<קריאה: זה מה שהיה עד עכשיו.

<קריאה: לא היה עד עכשיו.

<קריאה: אנשים קיבלו מכות רצח.

<קריאה: מכות.

<קריאה: כל הגוף שלה כחול ממכות.

מירי רגב: תראו לי תמונה אחת.

<קריאה: נראה לך.

<קריאה: נראה לך.

מירי רגב: תראו לי תמונה אחת של שוטר מכה אזרח בפינוי, תאמינו לי, הוא לא יישאר במשטרה.

<קריאה: נראה לך את שוגון מסתובב בשכונה, מנהל משא ומתן כששוטרים יושבים בתוך בתים - - -

מירי רגב: אני הולכת, אני לא יכולה ככה לעשות.

מירי רגב: תעבירו לי תמונה אחת של שוטר מכה אזרח או אזרחית בפינוי, הוא לא יישאר במשטרה.

<ליאורה רצבי: יש לך חי, למה תמונה?

<ליאורה רצבי: הנה.

מירי רגב: חי?

מירי רגב: אני לא רואה אותו מכה אותך.

מירי רגב: תביא לי תמונה, לא חי, תמונה שהוא מכה אותך.

<ליאורה רצבי: יש תמונות.

מירי רגב: שלוש, אני קוראת לראש עיריית תל אביב לקחת חלק במשא ומתן שיש בין תושבי גבעת עמל א' ו-ב' עם היזמים ועם התושבים.

מירי רגב: המצב שבו עיריית תל אביב נהנית מהשטח בלי שהיא רואה אחריות לתושבי העיר שלה, בעיניי זה בעייתי, בעיניי זה לא נכון ולא ראוי וזאת התנהלות מכוערת של ראש עיר.

מירי רגב: מכוערת, של ראש עיר.

מירי רגב: ארבע, אני מבקשת להעביר מכתב שלי היום דחוף למבקר המדינה, שאני מבקשת ממבקר המדינה להיכנס לכל סוגיית גבעת עמל ב', כל סוגיית הפינויים, מה שכבר יש צו בית משפט, מה שאין צו בית משפט, כולל ההתנהלות של משרד השיכון והבינוי והמינהל, עיריית תל אביב, מול התושבים ומול היזמים.

מירי רגב: זה מריח לי ריח לא טוב.

<דן בן צבי: ועד אז לעצור פינויים.

מירי רגב: הנושא הבא, אני מבקשת לקדם את חוק גבעת עמל.

מירי רגב: אם הוא מוכן ויש לו - - -

דב חנין: הוא מוכן.

מירי רגב: אז בוא נעלה אותו לוועדת שרים לחקיקה, למה זה מחכה?

מירי רגב: דב, בבקשה, תעלה את זה לוועדה.

מירי רגב: אם זה לו פ', אז קדימה לקדם את זה.

מירי רגב: חמש, אני מבקשת שהצוות שהקמנו, בראשותם של כלפה ודב חנין, ימשיך את העבודה שלו.

מירי רגב: אני מבקשת, גם זבולון וגם דב, שעד סיום המושב הזה תביאו לנו רשימה לגבי מי אלה שיש עליהם פסק דין ומה פסק הדין אמר לגבי אחוזי הפיצוי והאם הם קיבלו את הפיצוי או לא.

מירי רגב: זה אחת.

מירי רגב: הדבר השני, לגבי אלה שאין עליהם החלטה של בית משפט, כמו שאמר כאן יוסי, גם עליהם, בואו נראה איפה הם עומדים.

מירי רגב: הדבר השלישי, לבדוק מול עיריית תל אביב מדוע היא לא לוקחת חלק שותף פעיל בעניין הזה, והדבר הנוסף, האם יש לנו כוועדת פנים ומשרד הפנים איזה יכולת להשפיע, כמו שעכשיו התערב שר הפנים בעניין השבת, האם יש לנו איזה שהיא סנקציה כלפי - - -

<תומר רוזנר: זה יש לו סמכות.

<תומר רוזנר: יש סמכות בחוק שהוא צריך לאשר את חוק העזר.

מירי רגב: לא, אני שואלת פה, לגבי זה.

<תומר רוזנר: פה לא.

מירי רגב: בגלל זה אני שואלת.

<קריאה: אבל שר האוצר, חייבים לו כסף.

<קריאה: הם חייבים לו כסף, הוא יכול לדרוש כסף בחזרה.

מירי רגב: האם יש איזה שהיא סמכות של ועדת הפנים, של שר הפנים, של שר אחר, למנוע, להגביל את עיריית תל אביב בכל העניין הזה?

מירי רגב: האם נניח אנחנו יכולים לעצור, מבחינת ועדות התכנון, כרגע את כל ההטבות שהם קיבלו, ועדה מקומית, עצמאית, לא עצמאית, האם אנחנו יכולים נניח בעניין הזה לעצור את זה?

מירי רגב: להגיד, ועדות התכנון נעצרות כרגע, אנחנו עוצרים את כל מה שקבעה עיריית תל אביב, לא יודעת, אתה בקי בזה, תומר, יותר ממני.

מירי רגב: האם אנחנו יכולים לבוא ולהגיד שהם לא מקבלים את זכויות הבנייה, עוצרים את כל הפרויקט הזה של מה שתשובה מקבל ומה שהיזם הנוסף מקבל עד שאנחנו לא לומדים מה קורה?

<תומר רוזנר: הסוגיה הזו נבחנה - - -

<דן בן צבי: שלא ייתנו היתרי בנייה עד אשר לא יתבררו - - -

<קריאה: השלביות הזאת שבהסדר שלהם.

מירי רגב: על ידי מי זה נבחן?

<תומר רוזנר: נבחן גם על ידי - - -

מירי רגב: לא, אבל עזוב אותי עיריית תל אביב, לעיריית תל אביב יש אינטרס.

מירי רגב: השאלה אנחנו, כגורם משפטי של ועדת הפנים ושל שר הפנים, האם אנחנו יכולים לעצור היתרי בנייה?

מירי רגב: האם אנחנו יכולים לעצור את אותן זכויות שמקבל תשובה והיזם הנוסף כדי שכרגע הם יישבו איתם למשא ומתן אמיתי.

מירי רגב: לא יודעת, אם אין לנו אופציה, אין לנו, נחתם הסכם, אין לנו אופציה, אין אופציה.

מירי רגב: אני מנסה לבדוק איפה יש לנו אופציה.

מירי רגב: בינתיים אנחנו לא יכולים לשנות שום החלטה של בית משפט.

מירי רגב: אלה הדברים שאנחנו נעשה - - -

<דן בן צבי: לעצור פינויים אפשר?

מירי רגב: לא.

מירי רגב: אם בית המשפט החליט על פינוי - - -

<יוסי כהן: לעכב?

<רונית אלדובי: כשבבית-אל בנו בתים, ראש הממשלה ידע להגיד שמכספי מיסים ינסרו את הבתים כדי שלא ייווצר פה עוול.

מירי רגב: אני פניתי וננזפתי, פעם ראשונה בחיי, בזכותכם.

מירי רגב: פניתי ליועץ המשפטי לממשלה וביקשתי ממנו לעצור פינויים של גבעת עמל עד שנברר את העניין.

מירי רגב: הוא אמר לי 'לא סמכותך, חרגת מהחוק'.

מירי רגב: אני גמרתי לקבל אזהרות בעניין של חוקי/לא חוקי.

מירי רגב: אין אפשרות לעצור פינויים, זהו.

מירי רגב: אני קיבלתי את זה, לא את.

מירי רגב: אני, לא הוא ולא הוא, אני פניתי ליועץ המשפטי לממשלה בעניין שלכם.

מירי רגב: פעם ראשונה בחיי ביקשתי לעצור פינוי.

<דן בן צבי: אפשר לעצור הליכים משפטיים?

מירי רגב: אני לא יכולה לעצור פינויים.

<קריאה: מירי, בבקשה, שנהיה שותפים ונוכל ל - - -

מירי רגב: ודאי - - -

<רונית אלדובי: זבולון, ששר השיכון יסתכל לנו בעיניים.

זבולון כלפה: זה לא שר השיכון.

<רונית אלדובי: אתה חבר שלו.

מירי רגב: זבולון ודב, אני אומרת את זה חד וחלק, לא מקיימת יותר דיונים בוועדה, במליאה, על גבעת עמל.

מירי רגב: נתתי את כל הכלים שיכולים להיות, אני נותנת לך את כל הכלים, לך ולזבולון כוועדת משנה לעבוד על העניין הזה.

מירי רגב: תבואו לפני סוף המושב, אנחנו יוצאים עכשיו לפגרה, בפגרה זה לא נושא שנכנס אליו את הוועדה.

מירי רגב: לכן אני אומרת, תנסו לגמור את זה כמה שיותר מהר, בשבועיים הקרובים, תלכו לעיריית תל אביב, תלכו ליזמים, תלכו למשרד הפנים, למשרד השיכון, ראש המינהל, תקראו לו אליכם, לבנצי, תנסו בשבועיים האלה להביא פתרון כדי שאנחנו לפני סוף המושב נוכל לתת איזה שהן אמירות איך אפשר להמשיך להתנהל עם זה.

מירי רגב: במקביל נשלח מכתב דחוף היום למבקר המדינה, שייכנס לעניין הזה.

מירי רגב: אני גם אדבר אישית עם מבקר המדינה בעניין הזה.

מירי רגב: תודה רבה לכם ותשמרו על החיים שלכם.